stanford-oval/wikipedia huggingface dataset:
เอนทาลปี
การประยุกต์ใช้ > การเปลี่ยนแปลงของเอนทาลปี

การเปลี่ยนแปลงของเอนทาลปีหมายถึงการเปลี่ยนแปลงของเอนทาลปีที่สังเกตได้ในองค์ประกอบของระบบทางอุณหพลศาสตร์ขณะที่กำลังแปลงหรือเกิดปฏิกิริยาเคมี มันคือความแตกต่างระหว่างเอนทาลปีหลังจากที่กระบวนการเสร็จสิ้นแล้ว กล่าวคือเอนทาลปีของผลิตภัณฑ์หากสมมุติว่าปฏิกิริยาเกิดขึ้นโดยสมบูรณ์ กับเอนทาลปีในตอนแรกของระบบ กล่าวคือของตัวทำปฏิกิริยา กระบวนการเหล่านี้ถูกระบุชี้ด้วยสภาวะตอนแรกและตอนสุดท้ายเท่านั้น ดังนั้นการเปลี่ยนแปลงของเอนทาลปีของกระบวนการผันกลับจะเท่ากับค่าติดลบของกระบวนการเดินหน้า
การเปลี่ยนแปลงของเอนทาลปีมาตรฐานที่พบได้ทั่วไปคือเอนทาลปีของการก่อตัว (enthalpy of formation) ซึ่งหาได้มาสำหรับสารจำนวนมากแล้ว การเปลี่ยนแปลงของเอนทาลปีถูกวัดและรวบรวมอยู่เป็นประจำในงานอ้างอิงทางเคมีและฟิสิกส์ อาทิหนังสือคู่มือเคมีและฟิสิกส์ซีอาร์ซี (CRC Handbook of Chemistry and Physics) การเปลี่ยนแปลงของเอนทาลปีดังต่อไปนี้ที่คัดเลือกมาคืออย่างที่พบเจอได้ทั่วไปในวิชาอุณหพลศาสตร์
เมื่อใช้กับศัพท์ที่พบเจอได้เหล่านี้ คำว่าการเปลี่ยนแปลงมักถูกตัดทิ้งและสมบัติจะถูกเรียกเพียงว่าเอนทาลปีของ 'กระบวนการ' เพราะสมบัติเหล่านั้นมักถูกใช้เป็นค่าอ้างอิง การอ้างอิงพวกมันเป็นชุดของตัวแปรแวดล้อมแบบมาตรฐานจึงเป็นสิ่งที่ทำกันโดยทั่วไป กล่าวคืออุณหภูมิและความดันมาตรฐาน ประกอบด้วย:
ความดันหนึ่งบรรยากาศ (1 atm หรือ 101.325 kPa) หรือหนึ่งบาร์
อุณหภูมิ 25 °C หรือ 298.15 K
ความเข้มข้น 1.0 M ขณะที่ธาตุหรือสารประกอบนั้นอยู่ในสารละลาย
ธาตุหรือสารประกอบที่อยู่ในภาวะปกติทางกายภาพ นั่นคือภาวะมาตรฐาน
ชื่อของเอนทาลปีสำหรับค่ามาตรฐานเหล่านี้มักเติมคำว่ามาตรฐานเข้าไปด้วย เช่นเอนทาลปีมาตรฐานของการก่อตัว
การประยุกต์ใช้ > การเปลี่ยนแปลงของเอนทาลปี > สมบัติทางเคมี

เอนทาลปีของปฏิกิริยามีนิยามเป็นการเปลี่ยนแปลงของเอนทาลปีที่สังเกตเห็นในส่วนประกอบหนึ่งของระบบอุณหพลศาสตร์เมื่อสารจำนวนหนึ่งโมลทำปฏิกิริยาโดยสมบูรณ์
เอนทาลปีของการก่อตัวมีนิยามเป็นการเปลี่ยนแปลงของเอนทาลปีที่สังเกตเห็นในส่วนประกอบหนึ่งของระบบอุณหพลศาสตร์เมื่อสารประกอบจำนวนหนึ่งโมลก่อตัวขึ้นจากองค์ประกอบพื้นฐานของมัน
เอนทาลปีของการเผาไหม้ (Enthalpy of combustion) มีนิยามเป็นการเปลี่ยนแปลงของเอนทาลปีที่สังเกตเห็นในส่วนประกอบหนึ่งของระบบอุณหพลศาสตร์เมื่อสารจำนวนหนึ่งโมลเผาไหม้โดยสมบูรณ์กับออกซิเจน
เอนทาลปีของไฮโดรจีเนชันมีนิยามเป็นการเปลี่ยนแปลงของเอนทาลปีที่สังเกตเห็นในส่วนประกอบหนึ่งของระบบอุณหพลศาสตร์เมื่อสารประกอบไม่อิ่มตัวจำนวนหนึ่งโมลทำปฏิกิริยาโดยสมบูรณ์กับไฮโดรเจนจำนวนมากเกินพอเพื่อก่อตัวสารประกอบที่อิ่มตัว
เอนทาลปีของการทำให้เป็นอะตอม (Enthalpy of atomization) มีนิยามเป็นการเปลี่ยนแปลงของเอนทาลปีที่จำเป็นสำหรับการแยกสารจำนวนหนึ่งโมลให้กลายเป็นอะตอมขององค์ประกอบของมันโดยสมบูรณ์
เอนทาลปีของการสะเทิน (Enthalpy of neutralization) มีนิยามเป็นการเปลี่ยนแปลงของเอนทาลปีที่สังเกตเห็นในส่วนประกอบหนึ่งของระบบอุณหพลศาสตร์เมื่อน้ำจำนวนหนึ่งโมลก่อตัวจากปฏิกิริยาของกรดกับเบส
เอนทาลปีมาตรฐานของสารละลาย (Enthalpy of solution) มีนิยามเป็นการเปลี่ยนแปลงของเอนทาลปีที่สังเกตเห็นในส่วนประกอบหนึ่งของระบบอุณหพลศาสตร์เมื่อตัวถูกละลายจำนวนหนึ่งโมลละลายโดยสมบูรณ์ลงในตัวทำละลายปริมาณมากเกินพอ ซึ่งทำให้สารละลายมีความเจือจางเป็นอนันต์
เอนทาลปีมาตรฐานของการเสียสภาพธรรมชาติ (Denaturation (biochemistry)) มีนิยามเป็นการเปลี่ยนแปลงของเอนทาลปีที่จำเป็นสำหรับการทำให้สารประกอบจำนวนหนึ่งโมลเสียสภาพธรรมชาติ
เอนทาลปีของไฮเดรชัน (Hydration energy) มีนิยามเป็นการเปลี่ยนแปลงของเอนทาลปีที่สังเกตเห็นในส่วนประกอบหนึ่งของระบบอุณหพลศาสตร์เมื่อไอออนแก๊สจำนวนหนึ่งโมลละลายโดยสมบูรณ์ลงในน้ำและก่อตัวเป็นไอออนในน้ำจำนวนหนึ่งโมล (aqueous ion)
การประยุกต์ใช้ > การเปลี่ยนแปลงของเอนทาลปี > สมบัติทางกายภาพ

เอนทาลปีของการหลอมเหลวมีนิยามเป็นการเปลี่ยนแปลงของเอนทาลปีที่จำเป็นสำหรับการเปลี่ยนสถานะของสารจำนวนหนึ่งโมลจากของแข็งกลายเป็นของเหลว
เอนทาลปีของการกลายเป็นไอมีนิยามเป็นการเปลี่ยนแปลงของเอนทาลปีที่จำเป็นสำหรับการเปลี่ยนสถานะของสารจำนวนหนึ่งโมลจากของเหลวกลายเป็นแก็ส
เอนทาลปีของการระเหิด (Enthalpy of sublimation) มีนิยามเป็นการเปลี่ยนแปลงของเอนทาลปีที่จำเป็นสำหรับการเปลี่ยนสถานะของสารจำนวนหนึ่งโมลจากของแข็งกลายเป็นแก็ส
เอนทาลปีแลตทิซ (Lattice enthalpy) มีนิยามเป็นการเปลี่ยนแปลงของเอนทาลปีที่จำเป็นสำหรับการแยกสารประกอบไอออนิกจำนวนหนึ่งโมลให้กลายเป็นไอออนแก๊สที่แยกออกจากกันโดยมีระยะห่างจากกันเป็นอนันต์ (หมายความว่าไม่มีแรงดึงดูด)
เอนทาลปีของการผสม (Enthalpy of mixing) มีนิยามเป็นการเปลี่ยนแปลงของเอนทาลปีเมื่อผสมสารเคมีสองชนิดเข้าด้วยกัน (โดยไม่ทำปฏิกิริยากัน)
การประยุกต์ใช้ > แผนภาพ

เราหาค่าเอนทาลปีของสารที่สำคัญบางชนิดได้จากซอฟต์แวร์เชิงพาณิชย์ ในทางปฏิบัติแล้ว เราสามารถหาสมบัติเชิงวัตถุสภาพที่เกี่ยวข้องทั้งหมดในรูปแบบตารางหรือแบบกราฟได้ โดยแผนภาพมีหลายชนิด เช่นแผนภาพ h–T ซึ่งแสดงเอนทาลปีจำเพาะ h เป็นฟังก์ชันของอุณหภูมิ T ที่ความดัน p ต่าง ๆ และแผนภาพ h–p ซึ่งแสดง h เป็นฟังก์ชันของ p ที่ค่า T ต่าง ๆ หนึ่งในแผนภาพที่พบได้ทั่วไปที่สุดคือแผนภาพอุณหภูมิ-เอนโทรปีจำเพาะ (แผนภาพ T–s) ซึ่งแสดงเส้นโค้งของการหลอมเหลวและค่าของของเหลวกับแก๊สอิ่มตัวไว้ด้วยกันพร้อมกับเส้นความดันคงที่และเส้นเอนทาลปีคงที่ แผนภาพพวกนี้เป็นเครื่องมือที่ทรงพลังที่วิศวกรความร้อนนำมาใช้
การประยุกต์ใช้ > แผนภาพ > การประยุกต์ใช้พื้นฐานบางแบบ

จุด a จนถึงจุด h ในภาพมีบทบาทในเนื้อหาส่วนนี้
| จุด | T (K) | p (บาร์) | s (kJ/(kg K)) | h (kJ/kg) |
| --- | --- | --- | --- | --- |
| a | 300 | 1 | 6.85 | 461 |
| b | 380 | 2 | 6.85 | 530 |
| c | 300 | 200 | 5.16 | 430 |
| d | 270 | 1 | 6.79 | 430 |
| e | 108 | 13 | 3.55 | 100 |
| f | 77.2 | 1 | 3.75 | 100 |
| g | 77.2 | 1 | 2.83 | 28 |
| h | 77.2 | 1 | 5.41 | 230 |
จุด e และจุด g คือของเหลวอิ่มตัว และจุด h คือแก๊สอิ่มตัว
การประยุกต์ใช้ > แผนภาพ > การควบคุมอัตราการไหล

หนึ่งในการประยุกต์ใช้แบบง่ายของแนวคิดเอนทาลปีคือสิ่งที่เรียกว่ากระบวนการควบคุมอัตราการไหล (throttling) เรียกอีกชื่อว่าการขยายตัวจูล-ทอมสัน (Joule–Thomson effect) โดยเกี่ยวกับการไหลแบบอะเดียแบติกคงที่ของของไหลผ่านตัวต้านการไหล (ลิ้น จุกพรุน หรืออุปกรณ์ต้านการไหลชนิดอื่น ๆ) ดังที่แสดงให้เห็นในภาพ กระบวนการนี้สำคัญอย่างยิ่ง เพราะเป็นหัวใจหลักของการทำงานของตู้เย็นครัวเรือน โดยทำหน้าที่เพื่อลดอุณหภูมิภายในตู้เย็นเมื่อเทียบกับอุณหภูมิโดยรวม มันยังเป็นขั้นตอนสุดท้ายในเครื่องทำให้เหลว (liquefier) อีกหลายชนิด
เอนทาลปีของระบบของการไหลแบบสภาวะคงที่ (แสดงแทนด้วยสี่เหลี่ยมประ) จะต้องมีค่าคงที่ ดังนั้น
 0={\dot {m}}h_{1}-{\dot {m}}h_{2}.
ในเมื่ออัตราไหลของมวลคงที่ เอนทาลปีจำเพาะที่ทั้งสองฝั่งของตัวต้านการไหลจึงเท่ากัน:
 h_{1}=h_{2},
กล่าวคือ เอนทาลปีต่อหน่วยมวลจะไม่เปลี่ยนแปลงระหว่างการควบคุมอัตราการไหล ผลพวงจากความสัมพันธ์นี้สามารถอธิบายได้ด้วยแผนภาพ T−s ข้างบน จุด c มีความดัน 200 บาร์ และมีอุณหภูมิห้อง (300 K) การขยายตัวจูล-ทอมสันจากความดัน 200 บาร์ ไปยัง 1 บาร์ ดำเนินตามเส้นโค้งของเอนทาลปีคงที่ที่ค่าประมาณ 425 kJ/kg (ไม่ได้แสดงในแผนภาพ) ซึ่งพาดอยู่ระหว่างเส้นเอนทาลปีคงที่ค่า 400 กับ 450 kJ/kg และจบลงที่จุด d ซึ่งอยู่ที่อุณหภูมิประมาณ 270 K ดังนั้นการขยายตัวจากความดัน 200 บาร์ ไปยัง 1 บาร์ จะทำให้ไนโตรเจนเย็นลงจากอุณหภูมิห้อง 300 K ไปยังอุณหภูมิ 270 K ส่วนข้างในลิ้นจะมีการเสียดทานมากและผลิตเอนทาลปีปริมาณมาก แต่อุณหภูมิตอนสุดท้ายก็จะยังต่ำกว่าค่าเริ่มต้น
จุด e ถูกเลือกมาให้อยู่บนเส้นของเหลวอิ่มตัวโดยที่ h = 100 kJ/kg มันตรงกับเส้นความดัน p = 13 บาร์ และที่อุณหภูมิ T = 108 K การควบคุมอัตราการไหลจากจุดนี้ไปยังจุดที่ความดัน 1 บาร์ จบลงที่บริเวณสองวัฏภาค (จุด f) นี่หมายความว่าสิ่งที่ออกมาจากลิ้นควบคุมอัตราการไหลจะเป็นส่วนผสมของแก๊สและของเหลว ในเมื่อเอนทาลปีเป็นตัวแปรที่ขึ้นกับปริมาณ เอนทาลปีที่จุด f (hf) จะเท่ากับเอนทาลปีที่จุด g (hg) คูณด้วยเศษส่วนของของเหลวที่จุด f (xf) บวกด้วยเอนทาลปีที่จุด h (hh) คูณด้วยเศษส่วนของแก๊สที่จุด f (1 − xf) ดังนั้น
 h_{\mathbf {f} }=x_{\mathbf {f} }h_{\mathbf {g} }+(1-x_{\mathbf {f} })h_{\mathbf {h} }.
ใส่ตัวเลขลงไปจะได้ 100 = xf × 28 + (1 − xf) × 230 ดังนั้น xf = 0.64  นี่หมายความว่าเศษส่วนมวลของของเหลวในส่วนผสมของเหลว-แก๊สที่ออกมาจากลิ้นควบคุมอัตราการไหลนั้นจะเท่ากับร้อยละ 64
การประยุกต์ใช้ > แผนภาพ > เครื่องอัด

บทความหลัก: เครื่องอัดแก๊ส
มีกำลัง P กระทำลงไป เช่นกำลังไฟฟ้า อุณหภูมิของแก๊สจะเพิ่มขึ้นหากการอัดเป็นแบบอะเดียแบติก และในกรณีที่เป็นแบบผันกลับได้ก็จะมีเอนโทรปีคงที่ ซึ่งตรงกับเส้นแนวตั้งในแผนภาพ T–s ตัวอย่างเช่นการอัดแก๊สไนโตรเจนจากความดัน 1 บาร์ (จุด a) ไปยังความดัน 2 บาร (จุด b) จะทำให้อุณหภูมิสูงขึ้นจาก 300 K ไปยัง 380 K การจะปล่อยแก็สอัดออกมาที่อุณหภูมิโดยรอบ Ta ได้ก็จะต้องถ่ายเทความร้อน เช่นด้วยน้ำหล่อเย็น ส่วนในกรณีในอุดมคติการอัดจะเป็นกระบวนการที่อุณหภูมิคงที่ อัตราไหลของความร้อนไปยังสภาพแวดล้อมโดยเฉลี่ยแทนด้วย Q̇ ในเมื่อระบบอยู่ในสภาวะคงที่ จากกฎข้อที่หนึ่งจะได้
 0=-{\dot {Q}}+{\dot {m}}h_{1}-{\dot {m}}h_{2}+P.
จะมีกำลังขั้นต่ำที่ต้องใช้ในการอัดเมื่อเป็นการอัดที่ผันกลับได้ หากเป็นเช่นนั้นแล้ว กฎข้อที่สองของอุณหพลศาสตร์สำหรับระบบเปิดจะได้
 0=-{\frac {\dot {Q}}{T_{\mathrm {a} }}}+{\dot {m}}s_{1}-{\dot {m}}s_{2}.
กำจัด Q̇ แล้วจะได้ค่าของกำลังขั้นต่ำ
 {\frac {P_{\text{min}}}{\dot {m}}}=h_{2}-h_{1}-T_{\mathrm {a} }(s_{2}-s_{1}).
ตัวอย่างเช่นการอัดแก๊สไนโตรเจน 1 kg จากความดัน 1 บาร์ ไปยัง 200 บาร์จะต้องใช้กำลังอย่างน้อย (hc − ha) − Ta(sc − sa) จากข้อมูลที่ได้มาจากแผนภาพ T–s เราจะได้ค่ามาเท่ากับ (430 − 461) − 300 × (5.16 − 6.85) = 476 kJ/kg.
เราสามารถทำให้ความสัมพันธ์สำหรับค่าของกำลังง่ายลงด้วยการเขียนใหม่เป็น
 {\frac {P_{\text{min}}}{\dot {m}}}=\int _{1}^{2}(dh-T_{\mathrm {a} }\,ds).
โดยที่ dh = T ds + v dp จากนี่ ความสัมพันธ์ที่ได้มาสุดท้ายจะเท่ากับ
 {\frac {P_{\text{min}}}{\dot {m}}}=\int _{1}^{2}v\,dp.
ประวัติและศัพทมูลวิทยา

คำว่า enthalpy (เอนทาลปี) ถูกบัญญัติขึ้นมาค่อนข้างช้าในประวัติศาสตร์ของวิชาอุณหพลศาสตร์ในช่วงต้นคริสต์ศตวรรษที่ 20 ในขณะที่คำว่า energy ถูกนำเข้ามาในความหมายใหม่โดยโทมัส ยัง ใน ค.ศ. 1802 โดยมาจากรากศัพท์ของคำในภาษากรีก ἔργον (ergon อ่านว่า "เอร์โกน") ที่แปลว่า "งาน" เพื่ออธิบายมโนคติของความสามารถในการกระทำงาน ส่วนคำว่า entropy ถูกบัญญัติขึ้นโดยรูด็อล์ฟ เคลาซีอุส ใน ค.ศ. 1865 โดยมาจากภาษากรีกคำว่า τροπή (tropē อ่านว่า "โตรเป") ที่แปลว่า การแปลง หรือ การหัน ส่วนคำว่า enthalpy มาจากรากศัพท์ของคำในภาษากรีก θάλπος (thalpos อ่านว่า "ทาลโปส") ที่แปลว่า "ความอุ่น" หรือ "ความร้อน" รวมกับคำอุปสรรค ἐν-
คำนี้เป็นคำที่ใช้แสดงออกถึงแนวคิดที่เลิกใช้แล้วเรื่อง heat content (เนื้อหาความร้อน) เพราะ dH จะหมายถึงปริมาณของความร้อนที่ได้มาในกระบวนการที่ความดันคงที่เท่านั้น แต่ไม่ใช่ในกรณีทั่วไปที่ความดันแปรเปลี่ยนได้
โจไซอา วิลลาร์ด กิบส์ (Josiah Willard Gibbs) ใช้คำว่า "a heat function for constant pressure" (ฟังก์ชันความร้อนสำหรับความดันคงที่) แทนเพื่อความชัดเจน
การนำเสนอเข้ามาของแนวคิด "heat content" H มักถูกสัมพันธ์กับเบอนัว ปอล เอมีล กลาแปรง และรูด็อล์ฟ เคลาซีอุส (ความสัมพันธ์เคลาซีอุส-กลาแปรง (Clausius–Clapeyron relation) ค.ศ. 1850).
คำว่า enthalpy เองปรากฏในสิ่งพิมพ์เป็นครั้งแรกใน ค.ศ. 1909 ไฮเกอ กาเมอร์ลิง โอนเนิส มักถูกถือว่าน่าจะเป็นเป็นผู้ที่นำเสนอมันก่อนหน้าหนึ่งปีด้วยวาจาที่การประชุมครั้งแรกของสถาบันการทำความเย็น (Institute of Refrigeration) ที่ปารีส
และเริ่มเป็นที่รู้จักก็ในคริสต์ทศวรรษ 1920 โดยเฉพาะจากตารางและแผนภาพไอน้ำของมอลีเอ (enthalpy–entropy chart) ที่ถูกเผยแพร่ออกมาใน ค.ศ. 1927
ก่อนหน้าคริสต์ทศวรรษ 1920 สัญลักษณ์ H ถูกใช้แบบประปรายอยู่พอควรเพื่อหมายถึง "ความร้อน" ในนัยทั่วไป นิยามแบบเคร่งครัดของ H ที่จำกัดถึงเอนทาลปีหรือ "heat content at constant pressure" (เนื้อหาความร้อนที่ความดันคงที่) เท่านั้นถูกนำเสนออย่างเป็นทางการโดยอัลเฟรด ดับเบิลยู. พอร์เตอร์ (Alfred W. Porter) ใน ค.ศ. 1922
ดูเพิ่ม

กฎของอุณหพลศาสตร์
กฎของเฮ็สส์ (Hess's law)
กระบวนการเอนทาลปีคงที่ (Isenthalpic process)
การวัดแคลอรี (Calorimetry)
แคลอรีมิเตอร์
ระหว่างปฏิบัติการที่คงที่และต่อเนื่อง (Steady state (chemical engineering)) สมดุลพลังงานที่ประยุกต์ใช้กับระบบเปิดจะนำเอางานเพลาที่ระบบกระทำมาเท่ากับความร้อนที่ถูกเพิ่มเข้ามาบวกกับเอนทาลปีสุทธิที่ถูกเพิ่มเข้ามา
แผนภาพ T–s ของไนโตรเจน เส้นโค้งสีแดงฝั่งซ้ายคือเส้นโค้งของการหลอมเหลว เส้นระฆังคว่ำสีแดงแสดงแทนบริเวณของสองวัฏภาค โดยฝั่งที่เอนโทรปีต่ำคือของเหลวอิ่มตัว และฝั่งที่เอนโทรปีสูงคือแก๊สอิ่มตัว เส้นโค้งสีดำแสดงถึงความสำพันธ์ T–s ตลอดเส้นความดันคงที่แต่ละเส้น ความดันมีหน่วยเป็นบาร์ เส้นโค้งสีน้ำเงินคือเส้นโค้งของเอนทาลปีคงที่ โดยมีค่าระบุเป็นสีน้ำเงินในหน่วย kJ/kg จุดเฉพาะแต่ละจุด a, b, ฯลฯ จะถูกกล่าวถึงในเนื้อหาหลักในส่วนนี้
แผนภาพเค้าร่างของการควบคุมอัตราการไหลในสภาวะคงที่ ของไหลเข้ามาในระบบ (แสดงแทนด้วยสี่เหลี่ยมประ) ที่จุดเลข 1 และออกจากระบบที่จุดเลข 2 ṁ คืออัตราไหลของมวล
แผนภาพเค้าร่างของเครื่องอัดในสภาวะคงที่ ของไหลเข้ามาในระบบ (แสดงแทนด้วยสี่เหลี่ยมประ) ที่จุดเลข 1 และออกจากระบบที่จุดเลข 2 ṁ คืออัตราไหลของมวล มีกำลัง P กระทำอยู่และมีอัตราไหลของความร้อน Q̇ ออกไปยังสิ่งแวดล้อมที่มีอุณหภูมิโดยรอบ Ta
ประเทศอินเดียในเอเชียนเกมส์ 2022

| ประเทศอินเดีย ในเอเชียนเกมส์ 2022 |
| --- | --- |
Flag of India
รหัสประเทศ: IND
เอ็นโอซี: สมาคมโอลิมปิกอินเดีย
เว็บไซต์: www.olympic.ind.in
ณ หางโจว มณฑลเจ้อเจียง ประเทศจีน
ผู้เชิญธงชาติ: Harmanpreet Singh Lovlina Borgohain
เหรียญ อันดับ 4:  ทอง 28 เงิน 38 ทองแดง 41 รวม 107 
การเข้าร่วมแข่งขันเอเชียนเกมส์ (ภาพรวม)
1951 1954 1958 1962 1966 1970 1974 1978 1982 1986 1990 1994 1998 2002 2006 2010 2014 2018 2022 2026
ประเทศอินเดียในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
เหรียญรางวัลแบ่งตามชนิดกีฬา

| เหรียญรางวัลแบ่งตามชนิดกีฬา |
| --- | --- | --- | --- | --- |
| ชนิดกีฬา | ทอง  | เงิน  | ทองแดง  | รวม |
|  Shooting | 7 | 9 | 6 | 22 |
|  Athletics | 6 | 14 | 9 | 29 |
|  Archery | 5 | 2 | 2 | 9 |
|  Squash | 2 | 1 | 2 | 5 |
|  Cricket | 2 | 0 | 0 | 2 |
|  Kabaddi | 2 | 0 | 0 | 2 |
|  Badminton | 1 | 1 | 1 | 3 |
|  Tennis | 1 | 1 | 0 | 2 |
|  Equestrian | 1 | 0 | 1 | 2 |
|  Field Hockey | 1 | 0 | 1 | 2 |
|  Rowing | 0 | 2 | 3 | 5 |
|  Chess | 0 | 2 | 0 | 2 |
|  Wrestling | 0 | 1 | 5 | 6 |
|  Boxing | 0 | 1 | 4 | 5 |
|  Sailing | 0 | 1 | 2 | 3 |
|  Bridge | 0 | 1 | 0 | 1  |
|  Golf | 0 | 1 | 0 | 1 |
|  Wushu | 0 | 1 | 0 | 1 |
|  Roller sports | 0 | 0 | 2 | 2 |
|  Canoeing | 0 | 0 | 1 | 1 |
|  Sepak takraw | 0 | 0 | 1 | 1 |
|  Table tennis | 0 | 0 | 1 | 1 |
| รวม | 28 | 38 | 41 | 107 |
มวยสากล

นักมวยหญิงที่ได้เหรียญรางวัลในเอเชียนเกมส์ 2022
| นักกีฬา | รายการ | รอบ 32 คน> คู่แข่ง ผลลัพธ์ | รอบ 16 คน> คู่แข่ง ผลลัพธ์ | รอบก่อนรองชนะเลิศ> คู่แข่ง ผลลัพธ์ | รอบรองชนะเลิศ> คู่แข่ง ผลลัพธ์ | ชิงชนะเลิศ> คู่แข่ง ผลลัพธ์ | อันดับ |
| --- | --- | --- | --- | --- | --- | --- | --- |
| ณิฆัท ซารีน | 51 กิโลกรัม |  Nguyễn T T (VIE) W 5–0 |  Bak C-r (KOR) W 5–0 |  Nassar (JOR) W RSC |  จุฑามาศ (THA) L 2–3 | Did not advance | 3 ! |
| Preeti Pawar | 54 กิโลกรัม | — |  Alhasanat (JOR) W RSC |  Shekerbekova (KAZ) W 4–1 |  Chang Ya (CHN) L 0–5 | Did not advance | 3 ! |
| Parveen Hooda | 57 กิโลกรัม | — |  Xu Zc (CHN) W 5–0 |  Turdibekova (UZB) W 5–0 |  Lin Y-t (TPE)  L 0–5 | Did not advance | 3 ! |
| Lovlina Borgohain | 75 กิโลกรัม | — | Bye |  Seong S-y (KOR) W 5–0 |  ใบสน (THA) W 5–0 |  Li Q (CHN) L 0–5 | 2 ! |
ดูเพิ่ม

ประเทศอินเดียในเอเชียนเกมส์ 2018
ประเทศอินเดียในกีฬาคอมมอนเวลท์ 2022
เรือนจำติหาร

| --- | --- |
ทางเข้าเรือนจำติหารขณะผู้สนับสนุนของอันนา ฮาซาเรล้อมทางเข้าในการเดินขบวนเมื่อปี 2011
แสดงแผนที่เดลีแสดงแผนที่ประเทศอินเดีย
ที่ตั้ง: ติหาร นิวเดลี ประเทศอินเดีย
พิกัดภูมิศาสตร์: 28°37′03″N 77°06′02″E﻿ / ﻿28.61750°N 77.10056°E﻿ / 28.61750; 77.10056
สถานะ: เปิด
ระดับความปลอดภัย: ขั้นสูงสุด
ความจุ: 10,026
นักโทษ: 17,534  (as of 31 ธันวาคม 2019)
เปิดให้บริการ: 1957
บริหารโดย: กรมเรือนจำในเดลี รัฐบาลเดลี
เว็บไซต์: tiharprisons.delhi.gov.in
เรือนจำติหาร (อักษรโรมัน: Tihar) เป็นเรือนจำในนิวเดลี ประเทศอินเดีย และเป็นหมู่เรือนจำที่ใหญ่ที่สุดในเอเชียใต้ บริหารงานโดยกรมเรือนจำในเดลี รัฐบาลเดลี เรือนจำประกอบด้วยเรือนจำกลางเก้าเรือนจำ และเป็นหนึ่งในหมู่เรือนจำสามแห่งในเดลี อีกสองที่ตั้งอยู่ในโรหินี (มีเรือนจำกลางเดียว) และ มันโทลี (มีเรือนจำกลางหกเรือนจำ) เรือนจำตั้งอยู่ในพื้นที่หมู่บ้านติหาร ราว 3  กิโลเมตรจากชนกปุรี ในนิวเดลีตะวันตก
เรือนจำมีรูปภายนอกเป็นสถาบันการลงทัณฑ์ และมีเป้าหมายหลักคือการเปลี่ยนผู้ถูกคุมขังให้กลายเป็นสมาชิกธรรมดาในสังคม โดยมีการจัดสอนและฝึกทักษะที่เป็นประโยชน์ รวมถึงสอนให้เคารพกฎหมาย ผ่านวิธีการต่าง ๆ เช่น ดนตรีบำบัด ในเรือนจำยังมีสถานีวิทยุของตนเองที่ดำเนินรายการโดยผู้ถูกคุมขังในเรือนจำ เรือนจำติหารยังมีภาคอุตสาหกรรมภายใน ที่ผลิตสินค้าภายใต้ตราสินค้า Tihar ข้อมูลเมื่อ ธันวาคม 2019 เรือนจำติหารมีผู้ถูกคุมขังอยู่ 17,534 คน ในขณะที่เรือนจำมีขนาดรองรับได้ไม่เกิน 10,026 จำนวนผู้ถูกคุมขังในปลายปี 2019 สูงขึ้นถึง 11.79% เมื่อเทียบกับปีก่อนหน้า
ในสมัยที่เรือนจำติหารมีกิรัน เบดี เป็นผู้ตรวจการใหญ่เรือนจำ (Inspector General of Prisons) เธอได้จัดให้มีการปฏิรูปหลายประการในเรือนจำติหาร เช่น การเปลี่ยนชื่อใหม่เป็น "อาศรมติหาร" (Tihar Ashram) และจัดให้มีโครงการฝึกวิปัสสนาในทั้งผู้คุมและนักโทษ ภายใต้การสอนในระยะแรกโดยเอส เอ็น โคเอ็นกา นอกจากนี้ การศึกษาภายในเรือนจำยังเคยผลิตนักโทษที่เมื่ออกไปแล้วสมารถสอบผ่านข้อสอบข้าราชการ UPSC ในปี 1961 โรงงานของเรือนจำได้ตั้งขึ้นในเรือนจำกลางหมายเลข 2 ของติหาน ปัจจุบันกิจการอุตสาหกรรมของเรือนจำขยับขยายไปรวมถึงกิจการช่างไม้, ทอผ้า, ตัดเย็บ, กระดาษทำมือ, ศิลปะเชิงพาณิชย์ และเบเกอรี่ ในปี 2009 ยังมีการเพิ่มหน่วยทำรองเท้า ขึ้น และมีการเปิดตัวตราสินค้า TJ's ข้อมูลจากเดือนพฤษภาคม 2014 มีนักโทษ 700 คนที่ทำงานในหน่วยอุตสาหกรรมเหล่านี้ และ 25% ของรายได้จะถูกนำไปฝากไว้ในทุนสวัสดิการเหยื่อ (Victim Welfare Fund) สำหรับจ่ายค่าชดเชยแก่เหยื่อและครอบครัว
การหลบหนี

เชร์ สิงห์ รานา ซึ่งถูกจับกุมจากฐานฆาตกรรมฟูลัน เทวี ในปี 2001 หลบหนีออกจากเรือนจำติหารในเดือนกุมภาพันธ์ 2004 ก่อนที่จะถูกจับกุมอีกครั้งที่โกลกาตาในปี 2006 ในเดือนมิถุนายน 2015 มีนักโทษสองคนที่รอการตัดสินโทษในเรือนจำติหารขุดอุโมงค์หลบหนีจากเรือนจำสำเร็จ
ปัญหาสุขภาพ

เรือนจำไม่มีสิ่งอำนวยความสะดวกสำหรับผู้ป่วยอัมพาตครึ่งล่าง นอกจากนี้ หน่วย Integrated Counseling and Testing Centre ยังรายงานว่าราว 6% ถึง 8% ของนักโทษ 11,800 คนในติหารมีเชื้อ HIV จำนวนความชุกนี้สูงกว่าค่าเฉลี่ยในประชากรของอินเดีย
แหล่งข้อมูลอื่น

เว็บทางการ เก็บถาวร 22 ธันวาคม 2013 ที่ เวย์แบ็กแมชชีน
เว็บทางการ (ในภาษาฮินดี)
จีเอ็นซีโฟร์ตีเอต

| GNZ48 |
| --- | --- |

ข้อมูลพื้นฐาน
ที่เกิด:  กว่างโจว ประเทศจีน
แนวเพลง: ป็อป
ช่วงปี: 2016 - ปัจจุบัน
ค่ายเพลง: Shanghai Star48 Culture & Media Co. Ltd.

เว็บไซต์: gnz48.com
GNZ48 (อ่านว่า จีเอ็นซีโฟร์ตีเอต) เป็นกลุ่มไอดอลหญิงจากประเทศจีนประจำกรุงกว่างโจว และเป็นวงน้องสาวของกลุ่มไอดอลจีน SNH48 ก่อตั้งขึ้นในปี ค.ศ. 2016 พร้อมกับวง BEJ48 สังกัด Shanghai Star48 Culture & Media Co. Ltd.
GNZ48 เป็นวงน้องสาวลำดับที่ 2 ของ SNH48 มีโรงละครประจำวงอยู่ที่เทียนเหอเซ็นเตอร์พลาซา เขตเทียนเหอ กรุงกว่างโจว และมีการประกาศสมาชิกรุ่นแรกของวงเมื่อวันที่ 20 เมษายน 2016 ซึ่งประกอบด้วยสมาชิกจากการออดิชัน รวมไปถึงสมาชิกรุ่นที่ 5 และรุ่นที่ 6 จาก SNH48 เช่นเดียวกับ BEJ48
สมาชิก > GNZ48 Team G

| ชื่อ> จีน | ชื่อ> อักษรโรมัน | ชื่อ> ชื่อเล่น | รุ่น | วันเกิด | สถานที่เกิด | ส่วนสูง (cm) | หมายเหตุ |
| --- | --- | --- | --- | --- | --- | --- | --- |
| 陈淑钰 | Chen ShuYu | ShūYù (淑钰), ēn xià (恩夏), XiàXià (夏夏) | 13 | 23 กุมภาพันธ์ ค.ศ.2006 (18 ปี) | มณฑลกวางตุ้ง | 162 |  |
| 符冰冰 | Fu BingBing | BuBu , BingBing  (冰冰) | 3 | 21 สิงหาคม ค.ศ.1996 (28 ปี) | มณฑลกวางตุ้ง | 164 |  |
| 方琪 | Fang Qi | Xiao Fan Qie (小番茄) | CKG48 รุ่นที่ 3 | 12 มิถุนายน ค.ศ.1999 (25 ปี) | มณฑลเจียงซี | 162 |  |
| 黄楚茵 | Huang ChuYin | Nai , Huangbao (奶黄包) , YangYang  (央央) | 3 | 2 มกราคม ค.ศ.2000 (25 ปี) | มณฑลกวางตุ้ง | 162 |  |
| 黄宣绮 | Huang XianQi | QiQi (77), YunYanQingZi (云烟清子) | BEJ48 รุ่นที่ 9 | 10 กันยายน ค.ศ.2004 (20 ปี) | มณฑลเสฉวน | 160 | ควบทีมG เมื่อปี2022 |
| 林恩同 | Lin EnTong | LinEn (林恩), EnTong (恩同) | 11 | 3 มิถุนายน ค.ศ.2006 (18 ปี) | มณฑลกวางตุ้ง | 160 |  |
| 梁娇 | Liang Jiao | DàQiáo (大乔) | 5 | 1 พฤศจิกายน ค.ศ.2003 (21 ปี) | มณฑลเสฉวน | 158 |  |
| 林家谊 | Lin JiaYi | Méngméng (朦朦), Línméng (林朦), Lemon (柠檬) | 15 | 7 กันยายน ค.ศ.2008 (16 ปี) | ฮ่องกง | 166 |  |
| 刘欣媛 | Liu XinXuan | Xiǎo xìng (小杏) | 13 | 17 พฤศจิกายน ค.ศ.2004 (20 ปี) | มณฑลฉงชิ่ง | 162 |  |
| 林奕希 | Lin YiXi | XīXī (希希), Yìxī (奕希), ZhiZhi (直直), RuanRuan (阮阮) | 13 | 9 สิงหาคม ค.ศ.2004 (20 ปี) | มณฑลกวางซี | 162 |  |
| 吴羽霏 | Wu YuFei | Wu Yufei  (无语飞) | 3 | 28 กรกฎาคม ค.ศ.2000 (24 ปี) | มณฑลฝูเจี้ยน | 164 |  |
| 王秭歆 | Wang ZiXin | Xiao WangZi (小王子), PingPing (娉娉) | 1 | 3 ตุลาคม ค.ศ.2000 (24 ปี) | มณฑลหูหนาน | 169 |  |
| 杨可璐 | Yang KeLu | YangTuo (羊驼), GeGe (各各) | 1 | 10 สิงหาคม ค.ศ.1999 (25 ปี) | มณฑลหูเป่ย | 166 |  |
| 杨若惜 | Yang RuoXi | XiXi (嘻嘻) , Maya | 8 | 4 กุมภาพันธ์ ค.ศ.2000 (24 ปี) | มณฑลเสฉวน | 162 | กัปตันทีมG |
| 曾艾佳 | Zeng AiJia | Shizi (狮子) | SNH48 รุ่นที่5 | 11 กรกฎาคม ค.ศ.1995 (29 ปี) | มณฑลเสฉวน | 162 | ควบSNH48 Team X |
| 张琼予 | Zhang QiongYu | Soso | SNH48 รุ่นที่ 6 | 21 มกราคม ค.ศ.1997 (27 ปี) | มณฑลเจ้อเจียง | 163 |  |
สมาชิก > GNZ48 Team NIII

| ชื่อ> จีน | ชื่อ> อักษรโรมัน | ชื่อ> ชื่อเล่น | รุ่น | วันเกิด | สถานที่เกิด | ส่วนสูง (cm) | หมายเหตุ |
| --- | --- | --- | --- | --- | --- | --- | --- |
| 洪静雯 | Hong JingWen | NaiGai (奶盖) | SNH48 รุ่นที่ 6 | 14 ตุลาคม ค.ศ.1996 (28 ปี) | มณฑลไห่หนาน | 164 |  |
| 黄汝彤 | Huang RuTong | XiaoTong (小彤), YuTou (芋头) | 11 | 26 มกราคม ค.ศ.2002 (22 ปี) | มาเก๊า | 167 |  |
| 卢静 | Lu Jing | Naonao (闹闹) | SNH48 รุ่นที่ 6 | 5 พฤศจิกายน ค.ศ.1994 (30 ปี) | มณฑลฝูเจี้ยน | 155 | กัปตันทีมNIII |
| 陆靖婷 | Lu JingTing | Jìng Tíng (靖婷), Lùjìng (路径), Qīngtíng/Dragonfly (蜻蜓) | 12 | 10 กรกฎาคม ค.ศ.2002 (22 ปี) | มณฑลกวางตุ้ง | 160 |  |
| 刘力菲 | Liu LiFei | Flyfly, Miffy | SNH48 รุ่นที่ 6 | 30 ตุลาคม ค.ศ.1995 (29 ปี) | มณฑลเสฉวน | 168 |  |
| 刘倩倩 | Liu QianQian | 677, QianQian (倩倩) | SNH48 รุ่นที่ 6 | 28 พฤศจิกายน ค.ศ.1994 (30 ปี) | มณฑลฝูเจี้ยน | 162 |  |
| 李咏薇 | Li YongWei | Tùtù (兔兔) | 16 | 26 มกราคม ค.ศ.2003 (21 ปี) | มณฑลหูหนาน | 157 |  |
| 唐莉佳 | Tang LiJia | Liga, Olivia | SNH48 รุ่นที่ 6 | 18 มกราคม ค.ศ.1996 (28 ปี) | มณฑลเสฉวน | 160 |  |
| 王珺 | Wang Jun | Lullaby, Jūnjūn (菌菌), Bāozi (包子) | 15 | 2 ธันวาคม ค.ศ.2004 (20 ปี) | มลฑลหูหนาน | 165 |  |
| 王芊诺 | Wang QianNuo | NuoNuo | 1 | 21 กุมภาพันธ์ ค.ศ.2000 (24 ปี) | มณฑลกวางตุ้ง | 169 |  |
| 王语晨 | Wang YuChen | ChenChen (晨晨), ZhuangZhuang (壮壮), TianTian (甜甜) | 13 | 18 พฤษภาคม ค.ศ.2002 (22 ปี) | มณฑลฉงชิ่ง | 161 |  |
| 王梓 | Wang Zi | WangZi (王子) , ErXin (二欣) | SHY48 รุ่นที่ 4 | 23 ธันวาคม ค.ศ.1999 (25 ปี) | มณฑลกานซู | 163 |  |
| 冼燊楠 | Xian ShenNan | Usagj | SNH48 รุ่นที่ 6 | 9 พฤศจิกายน ค.ศ.2001 (23 ปี) | มณฑลกวางซี | 163 |  |
| 谢晓倩 | Xie XiaoQian | Yáyá (牙牙) | 15 | 3 เมษายน ค.ศ.2002 (22 ปี) | มณฑลอันฮุย | 162 |  |
| 项宇婧 | Xiang YuJing | Chéng Chéng (程程), ChéngZi(橙子) | 10 | 9 กรกฎาคม ค.ศ.2002 (22 ปี) | มณฑลเจียงซี | 158 |  |
| 郑丹妮 | Zheng DanNi | Kimmy | SNH48 รุ่นที่ 6 | 26 มกราคม ค.ศ.2001 (23 ปี) | มณฑลกวางต่ง | 167 |  |
| 曾佳 | Zeng Jia | Sora | CKG48 รุ่นที่ 1 | 24 ตุลาคม ค.ศ.1999 (25 ปี) | มณฑลฉงชิ่ง | 156 |  |
| 张润 | Zhang Run | Run (润) , Junko | 6 | 15 พฤศจิกายน ค.ศ.2001 (23 ปี) | มณฑลสือฉวน | 165 |  |
| 张昕 | Zhang Xin | ZiCai (紫菜) | SNH48 รุ่นที่ 3 | 19 ตุลาคม ค.ศ.1995 (29 ปี) | มณฑลกวางตุ้ง | 168 | ควบทีมNIII ปี2019 |
สมาชิก > GNZ48 Team Z

| ชื่อ> จีน | ชื่อ> อักษรโรมัน | ชื่อ> ชื่อเล่น | รุ่น | วันเกิด | สถานที่เกิด | ส่วนสูง (cm) | หมายเหตุ |
| --- | --- | --- | --- | --- | --- | --- | --- |
| 程戈 | Cheng Ge | Chéngchéng (程程), Báigē (白鸽) | SHY48 รุ่นที่ 3 | 27 ตุลาคม ค.ศ.1997 (27 ปี) | มณฑลเฮยหลงเจียง | 162 |  |
| 陈珂 | Chen Ke | CK, KeDao (珂导) | SNH48 รุ่นที่ 5 | 9 สิงหาคม ค.ศ.1995 (29 ปี) | มณฑลหูหนาน | 166 |  |
| 陈珊玲 | Chen ShanLing | 30 (三零), Wánzi (丸子), Xiǎo Féi Zhū (小肥猪) | 14 | 30 มิถุนายน ค.ศ.2001 (23 ปี) | มณฑลกวางตุ้ง | 166 |  |
| 邓惠恩 | Deng HuiEn | SuBing  (酥饼) | 3 | 23 มีนาคม ค.ศ.1999 (25 ปี) | มณฑลกวางตุ้ง | 160 |  |
| 焦玥 | Jiao Yue | Jiāojiāo (焦焦), Xiǎo mǎ (小马) | 16 | 16 ธันวาคม ค.ศ.2003 (21 ปี) | มณฑล เจียงซี | 161 |  |
| 罗寒月 | Luo HanYue | Tsuki, XiaoYuan (小垣), HanYue (寒月), Nuan Ri (暖日) | SNH48 รุ่นที่ 6 | 27 เมษายน ค.ศ.1996 (28 ปี) | มณฑลฉงชิ่ง | 159 |  |
| 梁乔 | Liang Qiao | XiǎoQiáo (小乔) | 5 | 1 พฤศจิกายน ค.ศ.2003 (21 ปี) | มณฑลสือฉวน | 159 |  |
| 龙亦瑞 | Long YiRui | Luizi (瑞子) | 1 | 2 ตุลาคม ค.ศ.1995 (29 ปี) | มณฑลซือฉวน | 158 | กัปตันทีมZ |
| 马昕玥 | Ma XinYue | Yuèyuè (玥玥), Mǎyuè (马玥) | 7 | 19 กุมภาพันธ์ ค.ศ.2004 (20 ปี) | มณฑลซานซี | 173 |  |
| 徐楚雯 | Xu ChuWen | Wāwā (蛙蛙), Chǔnchǔn (蠢蠢), Wénwén (雯雯), XiǎoCuì (小翠) | CKG48 รุ่นที่ 2 | 26 ตุลาคม ค.ศ.1999 (25 ปี) | มณฑบเจียงซี | 167 |  |
| 谢菲菲 | Xie FeiFei | Qiézi (茄子), Mílù (麋鹿) | 5 | 18 มกราคม ค.ศ.2000 (24 ปี) | มณฑลกวางตุ้ง | 158 |  |
| 叶舒淇 | Ye ShuQi | Soki | 6 | 25 ตุลาคม ค.ศ.1999 (25 ปี) | มณฑลเจียงซี | 162 |  |
| 杨媛媛 | Yang YuanYuan | YangDao (杨导), YuanBao (元宝), Circle | 1 | 17 ธันวาคม ค.ศ.1996 (28 ปี) | มณฑลซือฉวน | 170 |  |
| 叶溁语 | Ye YingYu | XiaoYe (小叶), YeYu (叶鱼), YeYeYu (耶耶鱼) | 13 | 30 ตุลาคม ค.ศ.2002 (22 ปี) | มณฑลกวางตุ้ง | 168 |  |
| 张书瑀 | Zhang ShuYu | ShuYu (书瑀) | 8 | 23 พฤศจิกายน ค.ศ.1999 (25 ปี) | มณฑลกวางตุ้ง | 171 |  |
| 张幼柠 | Zhang YouNing | 柠柠 (NíngNíng), 小甜 (XiǎoTián), Hana | SHY48 รุ่นที่ 1 | 27 ตุลาคม ค.ศ.2001 (23 ปี) | มณฑลเสฉวน | 159 |  |
| 朱怡欣 | Zhu YiXin | GG.Bond, GGB, ZhuZhu (朱朱), 11 | 2 | 22 เมษายน ค.ศ.1998 (26 ปี) | มณฑลเจ้อเจียง | 161 |  |